শিক্ষা আধিকারিকের বাড়ি থেকে উদ্ধার পাহাড় প্রমাণ নগদ টাকা

ওয়েব ডেস্ক: বিহারের (Bihar) শিক্ষা আধিকারিকের বাড়ি থেকে উদ্ধার পাহাড় প্রমাণ নগদ টাকা। বেত্তিয়া জেলা শিক্ষা অফিসারের বাড়িতে তল্লাশি অভিযানে নেমে ছিল ভিজিল্যান্স (Team Vigilance Raid Bihar-)। যে ছবি দেখা গেল অবাক করা ছবি। বিছানার উপর থরে থরে সাজানো টাকা। গুনতে গুনতে হাঁফিয়ে উঠছেন তদন্তকারীরা। বৃহস্পতিবার, সাত সকালে বিহারের বেতিয়ারে এক জেলা শিক্ষা আধিকারিকের বাড়িতে তল্লাশি অভিযান চালায় ভিজিল্যান্সের একটি দল। সেই তল্লাশিতেই উদ্ধার হয় কোটি কোটি টাকা।

জানা গিয়েছে, আয় বহির্ভূত সম্পত্তির অভিযোগ উঠেছিল সেই শিক্ষা আধিকারিকের বিরুদ্ধে।আর্থিক দুর্নীতির অভিযোগের ভিত্তিতেই রজনীকান্ত প্রবীণের বাড়িতে তল্লাশি চালায় ভিজিল্যান্সের দলটি। তদন্তে এখনও পর্যন্ত বিপুল পরিমাণ নগদ টাকা উদ্ধার করা হয়েছে। নোট গোনার জন্য মেশিন আনা হয়েছে। এ নিয়ে স্থানীয় প্রশাসন ও ভিজিল্যান্স বিভাগের কর্মকর্তারা আপাতত এ বিষয়ে কিছু বলতে রাজি নন।

আরও পড়ুন: কবর থেকে উধাও হয়ে যাচ্ছে খুলি, কঙ্কাল! বিহারে হচ্ছেটা কী?
অন্য খবর দেখুন